Diverse lav-volums coupéversjoner inkludert denne Peugeot 402 Darl'Mat, minner umiskjennelig om et annet karosseri produsert av samme bygger (Carrosserie Pourtout) for Bugatti.
En 402 cabriolet utstilt på Bilutstillingen i Paris i 2006. Bak dette er et Georges Paulin-patentert automatisk nedsenkbart tak i aksjon.
**Peugeot 402** er en bilmodell som ble produsert i Sochaux, Frankrike fra 1935 til 1942 av Peugeot. Den ble avduket på Bilutstillingen i Paris i 1935 som en erstatter for Peugeot 401.

Peugeot 403, introdusert omtrent tretten år etter avviklingen av 402, kan gjerne betraktes som 402s naturlige arving. (Umiddelbart etter andre verdenskrig etterspurte markedet mindre biler, Peugeot svarte på dette behovet ved mot slutten av 1940-tallet og begynnelsen av 1950-tallet å konsentrere seg om sine 202- og 203-modeller)

En konservativ innovatør
------------------------

402 var preget av det som på 1930-tallet ble en "typisk Peugeot" front, med frontlykter plassert godt bak grillen. Karosseriet minnet om Chrysler Airflow, og fikk i Frankrike kallenavnet *Fuseau Sochaux* som løst kan oversettes som "Sochaux-raketten" (etter byen den ble produsert i). Strømlinjede former preget fransk bildesign på 1930-tallet, noe som vises ved å sammenligne for eksempel Citroën Traction Avant eller noen av Bugatti-modellene fra denne perioden med tidligere modeller: Peugeot var blant de første volumprodusentene som brukte strømlinjeutforming i en slik utstrekning man kan se på 402 og den noe mindre Peugeot 202 i kjøretøyutvalget tilpasset et volummarked.

Det innfelte dørhåndtaket på bilen fremhevet også Peugeots innovative ambisjoner, det samme gjorde de markedsførte automatgir- og dieselmotor-alternativene. Sammenligning med Citroëns store familiebil på den tiden var – og er fortsatt – uunngåelig. I en slik sammenligning ser man at de grunnleggende byggestenene for 402 var ganske konvensjonelle, basert på kjent teknologi, og antagelig relativt billig å utvikle og produsere: det var Citroën som i 1934 hadde blitt tvunget til å selge sin bilproduksjonsvirksomhet til sin største kreditor. Ved å holde seg til en tradisjonell separat chassiskonfigurasjon, ble det også mye enklere for Peugeot å tilby 402 med et bredt spekter av ulike karosserivarianter.

Modellspekteret
---------------

Selv etter 1930-tallets standarder var utvalget av forskjellige 402-modeller basert på samme chassis stort, estimert av enkelte til å bestå av så mange som seksten ulike karosserivarianter, fra dyre cabrioleter i bygget i stål, til familiesedaner som var blant de mest romslige produsert i Frankrike. Det fantes tre forskjellige standard akselavstander;2880 mm (kort utgave), 3150 mm (brukt på standard 4850 mm lang sedan) og 3300 mm (lang utgave).

Standardutgaven av sedanvarianten, først presentert på Bilutstillingen i Paris høsten 1935, ble annonsert som seksseter. Etter hvert som volumproduksjon kom i gang, ble utvalget supplert med coupé- og cabriolet-versjoner. En forlenget akselavstand ble brukt på åtteseterutgaven med navnet 402 Familiale med svigermorssete.

En enormt dyr cabrioletversjon var 402 Éclipse Décapotable, med den første motoriserte nedfellbare hardtop. Denne hadde blitt utformet, og patentert i 1931, av Georges Paulin. Interessen for Éclipse økte med gjeninnføringen av nedfellbar hardtop i Misubishi 3000GT Spyder i 1995 og påfølgende popularisering av konseptbiler som Mercedes-Benz SLK. Peugeot gjenintroduserte **Éclipse Décapotable** med 2001-lanseringen av toseteren 206 CC med nedfellbar hardtop.

Det innfellbare taksystemet ble innlemmet i ulike lavvolum-utgaver av Peugeots cabrioleter i 1930-årene, satt sammen av Émile Darl'mat's Paris-baserte Peugeotforhandler og karosserivirksomhet – som også produserte aerodynamiske sportscoupé 402-versjoner etter mønster av karosseribyggerens eget karosseri for Bugatti Type 57 Atlantic.

**Se også:** Bilder av en 1938 Peugeot 402 Eclipse Décapotable
Den forkortede 402 Légère (lettvekt), først utstilt oktober 1937, var i bunn og grunn karosseriet til en Peugeot 302 satt oppå understellet til den nyere bilen, Peugeot 402. Med en annonsert toppfart på 135 km/t, ble Légère ansett som en spesielt rask bil i sin klasse.

Lette nyttekjøretøysvarianter av 402 ble også produsert, og i løpet av bilens siste år, under andre verdenskrig, økte disse variantene sin betydning for 402s totalsalg. Kildene varierer med hensyn til hvorvidt produksjonen tok slutt i 1942 eller fortsatte videre, muligens til 1944.

Motorer
-------

Bilen ble lansert med en rekkefirers vannavkjølt motor på 1991 cm³ med soppventil. Oppgitt maksimal effekt var 40 kW (54 hk) ved 4 000 o/min. Med 40 kW (54 hk) kunne bilen oppnå en toppfart på 120 km/t. I 1938 ble volumet økt til 2 142 cm³ med introduksjonen av Peugeot 402B, og den oppgitte effekten var nå på 44 kW (60 hk). Gitt det store utvalget av karosserilengder og varianter tilbudt, varierer kildene svært med hensyn til ytelsestall oppgitt for standardmotoriserte 402.

Andre motorversjoner fantes også, med en oppgitt effekt på 52 kW (71 hk) for en Darl'mat-versjon av en høyytelses coupéversjon.

En 2,3 l dieselmotor ble også utviklet som ville ha gjort 402 til én av de aller første dieselsedaner kommersielt tilgjengelig: om lag tolv 402-biler med dieselmotor ble bygd, men utbruddet av krigen  hindret innføringen av 402 diesel på markedet. Utviklingsarbeidet var imidlertid ikke bortkastet, og i 1959 skulle Peugeot lansere en av verdens tidligere dieseldrevne sedaner, likevel slått på målstreken av Mercedes Benz.

Girsystem
---------

Standard girkasse var en tretrinns manuell girkasse som drev bilens bakhjul.

Alternativt ble en Cotal tretrinns automatisk kasse tilbudt, men dette var et komplisert og dyrt system som man oftere fant på mer eksklusive modeller fra merker som Delahaye og Delage. Systemet var for dyrt til å appellere til 402s kjøpere. []

Bremsene på 302 var kabelopererte trommelbremser: kabelopererte bremser ble på denne tiden ansett som en gammel teknologi som svekket den innovative bildet presentert av andre aspekter ved 402.

Kommersiell suksess
-------------------

Omtrent 75 000 eksemplarer av 402 ble produsert i løpet av syv eller flere års produksjon. Bilen tok Peugeot fra 1930-årene inn 1940-årene, en periode som representerte en dramatisk reduksjon i antall bilprodusenter i Frankrike. Av de overlevende ble Citroën tatt over av et dekkselskap i 1930-årene, Renault nasjonalisert i 1940 mens Peugeot overlevde og beholdt sin selvstendighet.

Referanser
----------

1. 1 2  «1935: 402». *peugeot.com*. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 15. mars 2008.
2. ↑  «New Again: The Hideaway Hardtop». The New York Times, Rob Sass. 10. desember 2006. Besøkt 22. mai 2010.

Eksterne lenker
---------------

* (en) Peugeot 402 – kategori av bilder, video eller lyd på Commons Rediger på Wikidata

| * v
* d
* r
Peugeot, et merke i PSA-gruppen, fra 1889 til 1944 —  neste » |
| --- |
| **Type** | 1880-tallet | 1890-tallet | 1900-tallet | 1910-tallet | 1920-tallet | 1930-tallet | 1940-tallet |
| 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 |
| Supermini | 1 | 2 | 3 / 4 | 5 / 6/7 / 8 | 21 / 24 / 30 / 31 | 37 | 54 | 57 | 69 "Bébé" | B P1/ B3/P1 "Bébé"¹ |  |  | 161/172 "Quadrilette" | 5CV | 190 |  |  |
|  |  | 26 / 27 / 28 | 48 |  | 126 |  |  | 201 | 202 |
| Litenfamiliebil |  |  | 14 / 15 / 25 | 56 | 58 | 68 | VA/VC/VY¹ | V2C/V2Y¹ | VD/VD2¹ |  | 159 | 163 |  |  | 301 | 302 |  |  |
|  |  |  | 33 / 36 |  | 63 |  | 99 | 108 | 118 | 125 |  |  | 173 / 177/ 181/ 183 |  |  |
| Familiebil |  |  | 9 / 10 / 11 / 12 | 16 / 17 / 19 / 32 | 49/50 | 65/67 | 77 | 78 | 88 |  | 127 | 143 | 153 |  | 153 B/BR | 176 |  | 401 | 402 |  |
|  |  | 18 | 39 | 61 | 71 | 81 | 96 | 106 | 116 | 126 | 138 |  |  | 175 |  |  |  |
| Storfamiliebil |  |  | 23 |  | 42/43/44 | 62 | 72 | 82 | 92 | 104 | 112/117/ 122/130/134 | 139 | 145/146/148 |  |  | 174 / 184 |  | 601 |  |  |
|  |  |  | 66 | 76 | 83 | 93 |  |  | 135 |  | 156 |  |  |  |
|  Luksus-sedan |  |  |  | 80 | 103 |  | 113 |  | 141 |  | 147/150 |  |  |  |  |
|  |  |  | 85 | 95 | 105 |  |  |  |  |
| Cabriolet/ Roadster |  |  |  | 91 | 101/120 | 133 / 111/129/131 | 136 | 144 |  |  |  |  |
| Kassevogn |  |  | 13 | 22 | 34/35 |  |  |  |  |  |
| Minibuss |  |  | 20 / 29 |  | 107 |  |  |  |  |  |
| 1: Markedsført som "Lion-Peugeot" |